open-index/open-wikipedia-markdown huggingface dataset:
המלחמה הקרה השנייה

[thumb|300px|מפה של שלוש [מעצמת-על|מעצמות העל הקשורות למלחמה קרה שנייה אפשרית:   ]]
המונח **המלחמה הקרה השנייה** (או **המלחמה הקרה החדשה**) מתייחס למגמות פוליטיות וצבאיות בין רוסיה או סין העממית לבין העולם המערבי, בדומה למלחמה הקרה בין הגוש המערבי בהנהגת ארצות הברית לגוש המזרחי בהובלת ברית המועצות. מקורות המשתמשים במונח נבדלים ביניהם בהגדרתו והאם מדובר בתיאור מצב קיים, אפשרי, עתידי או שלא סביר שיתרחש.

בהקשר למינוח, מוזכרים אירועים אחדים שהשפיעו על יחסי רוסיה עם ארצות הברית או עם האיחוד האירופי. דוגמה לכך, הם המלחמה בדרום אוסטיה, מלחמת האזרחים באוקראינה, מלחמת האזרחים בסוריה, הפלישה הרוסית לאוקראינה ומלחמת חרבות ברזל.

הוויכוח האם ההגדרה "מלחמה קרה" ליחסים הנוכחיים בין רוסיה למערב נכונה או לא, נסוב סביב מאפיינים שחלקם דומים לתקופת המלחמה הקרה (דוגמת האינטרסים המתנגשים באירועים המוזכרים או בחלקם) ואילו חלקם מאפשרים הבחנה (דוגמת הקשרים הכלכליים ההדוקים יותר של רוסיה עם העולם שמחוצה לה, כולל המערב).

## ראו גם
*מלחמת עולם שלישית

## קישורים חיצוניים

* 

## הערות שוליים

קטגוריה:רוסיה: יחסי חוץ
קטגוריה:האיחוד האירופי: יחסי חוץ
קטגוריה:ארצות הברית: יחסי חוץ
קטגוריה:יחסי סין–רוסיה
בית הספר אורט להנדסה ולמדעים לוד

**בית הספר אורט להנדסה ולמדעים לוד** (בערבית: **المدرسة العربية الثانوية للعلوم والهندسة – أورط اللد**) הוא בית ספר מקצועי-טכנולוגי בעיר לוד.

## על בית הספר
שמו המלא של בית הספר הוא "בית הספר הערבי התיכון להנדסה ולמדעים - אורט לוד". הוקם בשנת 2009 כבית ספר שש-שנתי (חטיבת ביניים ותיכון), השייך לרשת אורט ישראל. שוכן בשכונת הרכבת, שכונה עם פרופיל סוציו-אקונומי נמוך בעיר לוד, עם רמת פשיעה גבוהה. מנהלת בית הספר מיום הקמתו היא שירין נטור חאפי, בעלת תואר בספרות עברית, שגדלה בשכונה בבית מוסלמי מסורתי והייתה הבוגרת הערביה היחידה בעיר של תיכון עברי.

בשנת 2012 נחנך הקמפוס החדש של בית הספר, בהשקעה מיוחדת של 30 מיליון ש"ח ממשרד החינוך. בקמפוס ספריה חדשה, אודיטוריום ומעבדות, המצוידים בציוד חדיש.

בבית הספר לומדים 1305 תלמידים (2017), במגמות ביולוגיה, כימיה, חינוך לגיל הרך, הנדסת בניין ואדריכלות, הנדסת חשמל, תקשורת, חקלאות וחינוך סביבתי. בית הספר מעניק תעודות גמר, תעודת בגרות לזכאים, ותעודות טכנולוגיות. בשנת הלימודים תשע"ז (2017) תפתחנה כיתות י"ג ו-י"ד, כמסלולים להנדסאים ולטכנאים.

## פעילות העשרה
בית הספר מקיים קשרים הדוקים עם גופים עסקיים וחינוכיים, שתורמים לבית הספר מתנדבים ומשאבים:
* מיזם **תובנות בחינוך**, בניהולה של קארן טל, לשעבר מנהלת קמפוס ביאליק-רוגוזין.
* מתנדבים של חברת ההשכרה אוויס מלמדים תלמידים, בעיקר בני נוער בסיכון, את מקצועות אחזקת כלי רכב
* עובדי חברת HP Indigo מתנדבים בשיעורי העשרה בבית הספר
* חברי סגל ממכון ויצמן למדע מלמדים בבית הספר בהתנדבות מקצועות מדעיים, החל מ-2011
* שופטים מבית המשפט המחוזי נותנים הרצאות שבועיות בנושאי משפט, ביוזמתה של השופטת הילה גרסטל
* מהנדסים מחברת אל על מתנדבים בבית הספר
* הקרן לפיתוח לוד בראשות ירום אריאב

## פעילות בין-תרבותית
בית הספר משתתף במפגשים עם בתי ספר יהודיים, להכרת התרבות השונה. בפברואר 2016 נפגשו תלמידי בית הספר עם תלמידי אורט חולון, במפגש שיזם בית המדרש החילוני בינה.

## קישורים חיצוניים
* 
* 
* כתבה על חנוכת בית הספר, באתר אורט ישראל
* פרופיל חברתי של בית הספר, באתר "מדלן"
* כתבה על ביקורה של תרזה היינץ קרי, מייסדת קרן היינץ לאיכות הסביבה, ורעייתו של מזכיר המדינה של ארצות הברית

## הערות שוליים

קטגוריה:בתי ספר תיכוניים בישראל
קטגוריה:לוד: מבנים
קטגוריה:אורט ישראל
קטגוריה:לוד: חינוך
אנג'לו הריצ'טי

**אנג'לו יוסף הריצ'טי** (באנגלית **Angelo Joseph Errichetti**  29 בספטמבר 1928 – 16 במאי 2013) היה פוליטיקאי אמריקאי ממוצא איטלקי. כיהן כראש עיריית קמדן בין השנים 1973–1981 ונציג בסנט של ניו ג'רזי.

## ביוגרפיה
אנג'לו יוסף הריצ'טי גדל בקמדן במשפחה איטלקית, אחד משבעה אחים. המשפחה חיה בעוני.

ב-1981 הורשע הריצ'טי ביחד עם עוד שלושה אחרים בקבלת שוחד בסך 50,000 דולר מסוכנים חשאיים של ה-FBI בתמורה לסיוע לשייח' ערבי פיקטיבי להיכנס לארצות הברית. תחבולת ה-FBI בה נתפס הריצ'טי הייתה חלק ממבצע Abscam.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי ניו ג'רזי
קטגוריה:ראשי עיריות בניו ג'רזי
קטגוריה:מורשעים בדין בארצות הברית
קטגוריה:אישי ציבור שהורשעו בדין
קטגוריה:אמריקאים שנולדו ב-1928
קטגוריה:אמריקאים שנפטרו ב-2013
ניקולאס גייג'

**ניקולאס גייג**' (באנגלית: **Nicholas Gage**; נולד ב-23 ביולי 1939) הוא סופר ועיתונאי חוקר אמריקני ממוצא יווני. ספרו "אֶלֶנִי" ראה אור בתרגום לעברית.

## תולדות חייו
גייג' נולד בכפר ליה (יוונית: Λια) שבמחוז אפירוס בצפון-מערב יוון בשם ניקולאוס (ניקוס) גאצויאניס (אנגלית: Nikolaos Gatzoyiannis; יוונית: Νίκόλαος Γκατζογιάννης)  לחריסטוס (אנגלית: Christos; יוונית: Χρίστος) ואלני (אנגלית: Eleni; יוונית: Ελένη) גאצויאניס.

כאשר פרצה מלחמת העולם השנייה, עזב אביו את יוון לארצות הברית, בכוונה לצרף אליו את משפחתו, אך על רקע תום מלחמת העולם, פרצה מלחמת האזרחים ביוון, הקומוניסטים כבשו את הכפר ליה, עצרו את האם אלני, האשימו אותה בתמיכה במלוכנות, שפטו אותה משפט ראווה במרכז הכפר, והוציאוה להורג. לפני מעצרה הספיקה אלני להבריח מהכפר את ניקולאס ושלוש מאחיותיו. אחות רביעית, גליקריה (אנגלית: Glykeria; יוונית: Γλυκερία), שלחמה כפרטיזנית, נתפסה בידי הקומוניסטים.

בשנת 1949, בשלהי מלחמת האזרחים, הפליגו ניקולאס ואחיותיו באוניה לניו יורק, והתאחדו עם אביהם, שאותו לא ראה ניקולאס מיום שנולד. גליקריה הצטרפה אליהם בשנת 1950, לאחר שהמלחמה תמה. בשנת 1964 סיים גייג' לימודי תואר שני בבית הספר לעיתונאות של אוניברסיטת קולומביה, והחל לעבוד ככתב עבור סוכנות הידיעות אסושיאייטד פרס. בין השנים 1970־1980 עבד גייג' גם עבור העיתונים בוסטון הראלד טראוולר, וול סטריט ג'ורנל והניו יורק טיימס.

בשנת 1980 עזב גייג' את עבודתו בניו יורק טיימס, ונסע ליוון  כדי לחקור את נסיבות מותה של אימו ולהתחקות אחר רוצחיה, ובשנת 1983 פרסם את הספר "אלני", על אודות חייה ומותה. גייג' מתאר בספר כיצד איתר את האיש ששפט ורצח את אימו, והגיע לביתו באתונה כשאקדח מוחבא בכליו, במטרה להורגו. אולם במהלך הפגישה נכנסה לחדר בתו הקטנה של האיש, וגייג' התחרט ועזב את הבית מבלי שנקם את מות אימו. הספר ראה אור בעברית בשנת 1986, בתרגומו של יוסף אשכול, בהוצאת מעריב.

ב-1985 יצא לאקרנים הסרט  המתבסס על הספר וגייג' היה שותף לכתיבת התסריט שלו. קייט נליגן משחקת בתפקיד אלני וג'ון מלקוביץ' בתפקיד גייג' המבוגר. 

גייג' מתגורר כיום בעיר נורת' גראפטון (אנגלית: North Grafton), מסאצ'וסטס, נשוי לג'ואן (אנגלית: Joan), ולו בן - כריסטוס (כריס, על שם סבו), תסריטאי וכותב ספרי קומיקס, ושתי בנות: אלני (על שם סבתה) ומרינה (אנגלית: Marina).

## קישורים חיצוניים
* 
* ספריו של גייג' באתר goodreads
* ריאיון עם גייג' בערוץ יוטיוב של חדשות אוניברסיטת בוסטון, מאי 2013.

## הערות שוליים

קטגוריה:סופרים אמריקאים
קטגוריה:עיתונאים אמריקאים
קטגוריה:עיתונאים חוקרים אמריקאים
קטגוריה:בוגרי אוניברסיטת קולומביה
קטגוריה:מהגרים מיוון לארצות הברית
קטגוריה:אמריקאים שנולדו ב-1939
גלנדייל (אורגון)

**גְלֶנְדֵייל** (באנגלית: **Glendale**) היא עיר במחוז דאגלס שבמדינת אורגון בארצות הברית.

## אוכלוסייה
על פי מפקד האוכלוסין ב-2010 היו בגלנדייל 874 אנשים, 325 משקי בית ו-391 יחידות דיור. 89.8% מאוכלוסיית העיר לבנים, 0.3% אפרו-אמריקאים, 0.1% אסייתים, 1.4% אינדיאנים ו-3.8% אחרים.

### דמוגרפיה

## קישורים חיצוניים

* 

## הערות שוליים

קטגוריה:אורגון: ערים
קטגוריה:יישובים שהוקמו ב-1901
גלנדייל (מיזורי)

**גלנדייל** (באנגלית: **Glendale**) היא עיר במדינת מיזורי שבארצות הברית. זו קהילה קטנה בין שתי הערים הגדולות קירקווד וובסטר גרובס. דרכים חשובות לעיר הן דרך מנצ'סטר הסמוכה לגבול הצפוני שלה ומערב לוקווד כגבול הדרומי. העיר שולבה רשמית במדינת מיזורי בשנת 1916, אך קיבלה את שמה מתחנת גלנדייל, תחנה בתחנת הרכבת הפסיפית.

## אוכלוסייה
בשנת 2010 היו בגלנדייל 5,925 תושבים 2,273 משקי בית ו-1,686 משפחות. 96.7% לבנים 0.7% אפרו-אמריקאים 0.9% אסייתים ו-0.4% אחרים.

### דמוגרפיה

## קישורים חיצוניים
* 

## הערות שוליים

קטגוריה:מיזורי: ערים
ג'ורג' ניונס

ממוזער|ג'ורג' ניונס
**ג'ורג' נְיוּנֵס** (באנגלית: **Sir George Newnes, 1st Baronet**  13 במרץ 1851 – 9 ביוני 1910) היה מו"ל ועורך אנגלי. בית ההוצאה שלו, "ג'ורג' ניונס בע"מ" המשיך להוציא ספרים זמן רב לאחר מותו.

## רקע והשכלה
אביו, תומאס מולד ניונס, היה כומר בדרבישייר. ג'ורג' ניונס נולד במאטלוק באת', דרבישייר. הוא למד בוורוויקשייר ובלונדון. בשנת 1875 נשא לאישה את פריסילה היליארד.

## קריירה
בשנת 1867 נכנס לעולם המסחר, בלונדון ובמנצ'סטר. את קריירת המול"ות שלו החל בשנת 1881 כשייסד את "טיט-ביטס" ("טעימות פיקנטיות") כתב העת יצא תחילה במנצ'סטר והכיל מובאות מתוך ספרים ושאר פרסומים. למימון כתב העת פתח מסעדה צמחונית במנצ'סטר. הוספת תחרויות הרחיבה את חוג הקוראים של כתב העת ובשנת 1884 העביר ניונס את ההוצאה ללונדון. הוא החל לעבוד עם ויליאם תומאס סטד, עמו ייסד את "Review of Reviews" ("סקירת סקירות") בשנת 1890. עד סוף המאה ה-19 הגיע "טיט-ביטס" למחזור של 700,000 ופילס את הדרך לעיתונות פופולרית - את הדיילי מייל ייסד אלפרד הרמסוורת', שתרם ל"טיט-ביטס", ואת הדיילי אקספרס השיק סר ארתור פירסון, שעבד ב"טיט-ביטס" במשך חמש שנים אחרי שזכה בתחרות לקבלת משרה בכתב העת.

יש מקום להניח, שהעיתון הנודע ביותר שהוציא היה ה"סטראנד מגזין", שהחל להופיע ב-1891 ובו פרסם ארתור קונאן דויל לראשונה בהמשכים את סדרת שרלוק הולמס שלו. ניונס ייסד עוד כתבי עת, בהם "וסטמינסטר גאזט" (1873), "וייד וורלד מגזין" (1888) ו"קאנטרי לייף" (1897). בשנת 1891 התגבשו עסקי ההוצאה לאור שלו לחברה שנשאה את שמו, ג'ורג' ניונס בע"מ. בשנת 1897 נבנתה החברה מחדש, בהון של 1,000,000 ליש"ט, ופתחה בהוצאה לאור של ספרים.

בהשקפתו הפוליטית נטה ניונס למפלגה הליברלית, והוא חידש את הופעת וסטמינסטר גאזט לשם תמיכה במפלגה כשה"פל מל גאזט" היה לעיתון המפלגה הליברלית המאוחדת (Liberal Unionist Party). בבחירות של 1885 נבחר לפרלמנט מטעם מחוז הבחירה החדש של ניומרקט, מושב בו החזיק עד 1895. בשנת 1900 נבחר בשנית לפרלמנט ונשאר בתפקידו עד שפרש בשנת 1910.

מגלה הארצות הנורווגי קאשטן בורשקרווינק פנה אל ניונס בבקשה לתרום למשלחת צלב הדרום, שעמדה לצאת בפיקודו לאנטארקטיקה. (יריבו העסקי אלפרד הרמסוורת' היה מפטרוני משלחת דיסקברי בראשות קפטן סקוט, שהחברה הגאוגרפית תמכה בה.) בורשקרווינק שכנע את ניונס לשאת במלוא העלות של משלחתו, בסביבות 40,000 ליש"ט. המתנה הזאת עוררה את חמת מרקהם והחברה הגאוגרפית, משום שתרומתו של ניונס, לו הופנתה אליהם, היה די בה "להעמיד את המשלחת הלאומית על הרגליים". ניונס התנה את תרומתו בכך, שמשלחתו של בורשקרווינק תפליג בדגל הבריטי ותיקרא בשם "המשלחת הבריטית לאנטארקטיקה". בורשקרווינק ניאות לכך ברצון, אף כי רק שניים מכל צוות המשלחת היו בריטים.

סר ג'ורג' ניונס מת בביתו בלינטון ב-20 ביוני 1910, בן 59, לאחר שסבל במשך שנים אחדות מסוכרת.

## קישורים חיצוניים

* 
* 

* The Story of The Strand Magazine


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עיתונאים בריטים
קטגוריה:מו"לים בריטים
קטגוריה:בריטים שנולדו ב-1851
קטגוריה:בריטים שנפטרו ב-1910
הליגה האוסטרית השנייה

**הליגה האוסטרית השנייה** (בגרמנית: ** Liga .2**), אשר בין השנים 2002–2018 נקראה בשם **הליגה האוסטרית הראשונה** (בגרמנית: **Erste Liga**), היא הליגה המקצוענית השנייה בחשיבותה בכדורגל האוסטרי. הליגה כוללת 16 מועדונים, כשאלופת הליגה עולה לבונדסליגה האוסטרית, ואילו הקבוצות שמסיימות בשלושת המקומות האחרונים יורדות לליגה האוסטרית האזורית, שמחולקת לשלושה מחוזות. השתתפות בליגה האוסטרית השנייה מותנית ברישוי של המועדון על ידי הסנאט החמישי של הליגה הפדרלית. אם הרישיון סורב מסיבות כלכליות, קבוצה אחרת תעלה לליגה.

## מועדוני הליגה בעונת 2025/2026

## אלופות לפי שנים

## זכיות לפי קבוצות

## קישורים חיצוניים
* 

אוסטריה
קטגוריה:תחרויות כדורגל באוסטריה
מעלין בקודש (כתב עת)

**מעלין בקודש - ביטאון לעניין [[בית המקדש|המקדש]] [[קרבן|וקדשיו]]**, הוא כתב עת שעוסק בהלכות הנוגעות לבית המקדש, סדרי עבודתו, והלכות טומאה וטהרה הקשורות אליו.

כתב העת נוסד בשנת תשנ"ט (1999) ויוצא לאור מאז באופן סדיר מדי חצי שנה, בחודשים אדר ואלול. מו"ל כתב העת הוא כולל 'בית הבחירה' ביישוב כרמי צור, בראשות הרב צבי שלוה, המשמש גם כחבר מערכת הביטאון מיום היווסדו.

כתב העת מאגד תלמידי חכמים ואנשי אקדמיה, וסגנון המאמרים מגוון: בירורים מעשיים וריאליה הלכתית, למדנות, תנ"ך, מחשבת ישראל וביקורת ספרים.

מדי עשרה גיליונות מתפרסם מפתח מפורט של המאמרים ומחבריהם.

אחד הנושאים המרכזיים שנידונו בכתב העת לאור השנים, הוא איתור מקום המקדש בהר הבית. בשנת תשפ"ב יצא לאור על ידי כולל בית הבחירה, הספר 'איה מקום כבודו', המאגד מאמרים שפורסמו בביטאון ועוסקים בנושא זה.

בין הכותבים הבולטים: הרבנים ישראל אריאל, זלמן נחמיה גולדברג, יהודה זולדן, אהרן ליכטנשטיין, זלמן קורן, עזריה אריאל, אברהם סתיו, אליקים קרומביין, יהודה שביב, צבי שלוה, והפרופסורים זהר עמר ואשר זליג קאופמן.

## קישורים חיצוניים
* ארכיון כתב העת, באתר כולל בית הבחירה
* גליונות כתב העת מעלין בקודש באתר ספריית אסיף

קטגוריה:ישראל: כתבי עת תורניים
קטגוריה:בית המקדש
יעקב אריה לייב טברסקי

רבי **יַעֲקֹב אַרְיֵה לֵייב טְבֶרְסְקִי** (כונה גם: **ר' יעקב לייב** או **ר' יעקב לייבניו**; ה'תר"ח – כ"ח באייר ה'תרע"ח) בן רבי אברהם מטריסק (**המגיד מטריסק**) שימש כאדמו"ר השני מטריסק.

## ביוגרפיה
נולד לרבי אברהם טברסקי. לאחר נישואיו לפייגה בתו של רבי יוחנן מרחמסטריווקה המשיך להתגורר בטריסק. בשנת תרמ"ה עקב גזירות ממשלת רוסיה נאלצו אחיו רבי מנחם נחום מטריסק-בריסק ורבי מרדכי מקוזמיר לברוח מעיר מולדתם, ורק רבי יעקב לייב יכול היה להישאר עקב כך שהציג עצמו כלפי השלטונות כסוחר. ומאחר שמבין שלושת אחיו נשאר רק הוא בעיר נטל הוא את כתרו של אביו כאדמו"ר מטריסק אף שהיה הצעיר שבאחים.

בשנת תרס"ז העביר את חצרו לעיר קובל עד פרוץ מלחמת העולם הראשונה אז נמלט לרוונא. לאחר המלחמה נזדמן לשבות בעיר הרוביישוב, ובערב שבת באמצע טבילתו במקוה נפטר בכ"ח אייר ה'תרע"ח ושם נקבר.

בנו הצעיר רבי זאב עלה על כסאו בקובל שם כיהן באדמו"רות עד הריגתו במלחמת העולם השנייה.

## צאצאיו

*רבי משה מרדכי טברסקי מטריסק – לובלין
*רבי מנחם נחום טברסקי מטריסק – ווארשא
*רבי דוד אהרן טברסקי מזאריק
*רבי זאב טברסקי מקובל
*שיינדיל אשת רבי משה בן רבי דוד מסקווירא, בזיווג שני נישאה לרבי ישראל הגר מוויז'ניץ.
*חיקא אשת רבי נחום משה טברסקי אב"ד קובל
*ריקל אשת רבי צבי אברהם מאליק חי בסוף ימיו בברוקלין

## הערות שוליים

קטגוריה:אדמו"רי טריסק
קטגוריה:רבנים רוסים
אקדמוס

**אקדמוס** או **הקדמוס**  (ביוונית **Ἀκάδημος** או  **Ἑκάδημος**) היה גיבור אתונאי במיתולוגיה היוונית.

פלוטרכוס, ההיסטוריון היווני בן המאה ה-1, בביוגרפיה שכתב על המלך האתונאי האגדי תסאוס (זה שהרג את המינוטאורוס), כתב כי לאחר שהגיע המלך לגיל 50 והתאלמן, הוא חטף את הלנה בת ה-12 (זמן רב לפני שהלנה נישאה למנלאוס מלך ספרטה, פגשה את נסיך טרויה פאריס, ברחה איתו לטרויה וחוללה את מלחמת טרויה). בתגובה לחטיפה זו, אחיה, התאומים קסטור ופולוקס הגיעו לאטיקה ואיימו להחריב את אתונה על יושביה אם אחותם לא תשוחרר.

אקדמוס הציל את העיר באומרו להם היכן הלנה מוסתרת. לפיכך העריצו תושבי אתונה את אקדמוס כמושיעם וכמושיע העיר. וכן זכה להכרת התודה של טינדראוס, וכאשר אנשי לקדאימון פלשו לאתיקה הם פסחו על אדמותיו של אקדמוס בקיפיסוס (Κηφισός) שהיו 6 סטדיות (στάδιον) צפון-מערבית לאתונה.

אדמותיו של אקדמוס שהיו מכוסות בעצי דולב ובעצי זית, והיו מקודשות לאתנה, אלת החוכמה, נקראו אקדמיה על שמו של הבעלים. בחורש זה קיים אפלטון את הרצאותיו והקים בו את האקדמיה האפלטונית. 

קטגוריה:מיתולוגיה יוונית
מכבי סקציה מעלות תרשיחא

**מכבי סקציה מעלות תרשיחא** הוא מועדון כדורגל מהעיר מעלות-תרשיחא המשחק בליגה ג׳ מחוז גליל עליון, (נכון לעונת 2023/2024).

נכון לעונה זאת, ככל והעיר מעלות תרשיחא חלק מיישובי קו העימות, הופסקה פעילות הקבוצה לפחות עד תום עונת הכדורגל הנוכחית עקב מלחמת חרבות ברזל.

## היסטוריה
לכל אורך שנותיו המועדון שיחק בעיקר בליגות הנמוכות של הכדורגל הישראלי. בעונת 2004/2005, המועדון עלה בפעם הראשונה בתולדותיו לליגה א', אחרי שסיים במקום הראשון בליגה ב' צפון. את עונת הבכורה שלו בליגה א' צפון המועדון סיים במקום ה-6, אך בעונה שלאחר מכן המועדון ירד בחזרה לליגה ב'. בסוף עונת 2010/2011 המועדון עלה מליגה ב' אל ליגה א' בפעם השנייה בתולדותיו. בעונת 2011/2012 רשם המועדון את הישג השיא שלו לאורך ההיסטוריה כשסיים במקום ה-4 בליגה א' צפון. עם זאת, עונה לאחר מכן הוא ירד שוב בחזרה לליגה ב', לאחר שהקבוצה סיימה במקום האחרון בליגה.

בעונת 2013/2014 רשם המועדון הישג מרשים במפעל גביע המדינה בכדורגל בעת ששיחק בליגה ב', הליגה הרביעית בכדורגל הישראלי, אחרי שגברה הקבוצה על הפועל בקה אל גרבייה 4:2, לאחר מכן ניצחה שני מועדונים מהליגה הלאומית: הכח עמידר רמת גן בתוצאה 0–3, ואחר כך את הפועל פתח תקווה בתוצאה של 2-1, והגיע עד לרבע הגמר הגביע. ברבע הגמר הובסה הקבוצה 0–8 על ידי מכבי פתח תקווה (מליגת העל), באצטדיון המושבה. בכך הפכה מכבי סקציה מעלות תרשיחא הפכה לקבוצה הראשונה והיחידה מהליגה הרביעית בישראל שמעפילה עד לשלב רבע גמר גביע המדינה.

באותה העונה בליגה, המועדון סיים במקום השלישי בליגה ב' צפון א', ועל ידי זה הוא זכה בכרטיס לפלייאוף העלייה, לאחר שנאבקה עם מועדון כדורגל אחוה כפר מנדא, הפועל שפרעם, ומכבי אחי איכסאל על הכרטיס. הקבוצה התמודדה מול הפועל דליית אל כרמל בפלייאוף העלייה, ניצחה 5–6 בפנדלים לאחר תיקו מוחלט, ועלתה לליגה א' בפעם השלישית בתולדותייה.

בעונת 2015/16 הקבוצה סיימה במקום ה-15 בליגה א' צפון וירדה לליגה ב' שוב.

## קישורים חיצוניים

* 

## הערות שוליים

מעלות תרשיחא
מעלות תרשיחא
קטגוריה:מעלות-תרשיחא: ספורט
נטשה אגילאר

**נטשה אגילאר קומיסרובה** (בספרדית: **Natasha Aguilar Komissarova**;  2 ביוני 1970 - 1 בינואר 2016) הייתה שחיינית קוסטה ריקנית בסגנון חופשי שזכתה בשתי מדליות, כסף וארד, במשחקים הפאן-אמריקאיים (אינדיאנפוליס 1987).

## ביוגרפיה
אגילאר גדלה בבית של שחייניים מצטיינים. אחיה הגדול, אנדרי אגילאר, השתתף בשתי אולימפיאדת (מוסקבה 1980 ולוס אנג'לס 1984) בשחייה.

במשחקי מרכז אמריקה והקריביים שנערכו בסנטיאגו דה לוס קביירוס, ברפובליקה הדומיניקנית ביוני 1986 היא זכתה במדליית זהב במשחה שליחות 4x100 מטר חופשי.

במשחקים הפאן-אמריקאיים שנערכו באינדיאנפוליס, אינדיאנה באוגוסט 1987 זכתה אגילאר בשתי מדליות, כסף וארד. מדליית כסף במשחה שליחות 4x200 מטר חופשי ומדליית ארד במשחה שליחות 4x100 מטר חופשי.

באולימפיאדת סיאול (1988) היא סיימה במקום 34 במשחה ל-200 מטר חופשי בתוצאה של 2:10.22 דקות ובמקום 12 במשחה שליחות 4x100 מטר חופשי בתוצאה של 3:59.67 דקות.

ב-1 בינואר 2016, כשהיא בת 45, נפטרה אגילאר כתוצאה מסיבוכי שבץ מוחי עקב נפילה במדרגות.

## קישורים חיצוניים

קטגוריה:שחייניות באולימפיאדת סיאול (1988)
קטגוריה:שחייניות חופשי קוסטה ריקאניות
קטגוריה:ילידות 1970
קטגוריה:נפטרות ב-2016
קטגוריה:נפטרים ב-2016
משפט קראיובה (1936)

[180px|ממוזער|שמאל|[אנה פאוקר, כיכבה בראש רשימת הנאשמים]]
[180px|ממוזער|שמאל|[לוקרציו פטרשקנו, אחד הסנגורים ומי שעתיד להיות שר משפטים והנציג הראשון של המפלגה הקומוניסטית הרומנית בממשלת רומניה]]

**משפט קראיובה** היה משפט צבאי מיוחד, שנערך ברומניה, ב-1936, נגד קבוצה גדולה של פעילים קומוניסטים עם אנה פאוקר בראשם, באשמה של פעילות נגד המדינה הרומנית והפרת השקט במדינה. תחילה תוכנן לקיים את המשפט ב-27 בפברואר, בבוקרשט, אבל לאחר הפגנות ענק של הזדהות עם הנאשמים, במהלך שלושה ימים רצופים, מול בנין מועצת המלחמה בבוקרשט, הפגנות שבמהלכן נאלצו החיילים לירות מעל ראשי המפגינים, כדי להרגיע את הרוחות, הועבר המשפט לקראיובה, שם החל ב-5 ביוני והסתיים ב-7 ביולי.

השלטונות בחרו בעיר קראיובה משום שלא הייתה בה התארגנות קומוניסטית משמעותית וגם משום שכבר הצליחו בעבר לקיים בעיר זו משפט של שובתי בתי המלאכה של מסילות הרכבת. ליתר ביטחון המשפט לא קוים בעיר עצמה, אלא במפקדה צבאית במרחק שבעה קילומטרים מהעיר.

## המעצרים
סוכני סיגורנצה עקבו אחרי שני אישים המזוהים עם המפלגה הקומוניסטית, אנדריי ברנת (Andrei Bernath) שהיה ידוע גם בשמות המחתרתיים אנדור ברנרד, וָאס ו-סמי; ואסתרָה ראדוסובצקי (Estera Radosovețki), שעתידה להיות לאחר נישואיה סטלה מוגיורוש (Stela Moghioroș). המעקב הוביל לחשיפת הנהגת איגוד הצעירים הקומוניסטים, בית דפוס מחתרתי ופעילים נוספים, שנעצרו על ידי סיגורנצה. רשימת העצורים כללה את: אנדריי ברנת, ברוק סאמויל, הרבך יאנקס, שוין ארנסט, שטפאן קאזאר, אנה קאזאר, שטפאן נאגי, אלכסנדרו מוגיורוש, ליובה קישינבסקי, גרימברג לייזר ואלכסנדרו דרגיצ'י.

בעקבות ידיעה שקיבלה סיגורנצה, עקבו סוכניה אחר בית בבוקרשט, שנחשד כמקום מפגש והתייעצות של פעילים קומוניסטים. ב-12 ביולי 1935, בסביבות השעה 23.00, סוכני סיגורנצה עצרו שלושה אנשים שיצאו מתוך הבית, אנה פאוקר, דימיטר גנב ושמיל מרקוביץ', שלושתם חברי מזכירות המפלגה הקומוניסטית הרומנית המחתרתית. במהלך המעצר ירו הסוכנים ופצעו את פאוקר ואת גנב. פאוקר, שנפצעה ברגליה מהירי, נשאה עליה תעודה מזויפת בשם "מריה גריגוראש" והסוכנים הופתעו מאוד בזיהויה, כי על פי שמועות, שהופצו בכוונה, פאוקר הורעלה ומתה. על גופם של שלושת העצורים נמצאו מסמכים רבים הנוגעים למפלגה הקומוניסטית של רומניה והם שימשו את התביעה במשפט.

בנוסף לאנה פאוקר, דימיטר גנב, שמיל מרקוביץ' והזוג אמנואיל קאופמן ורעייתו, ששכרו את בית המפגש, נעצרו גם וילמה קאיסקו, דונקה סימו ולדיסלאו עדי, מפעילי בית דפוס מחתרתי ובעל הנכס בו ניצב בית הדפוס, סמואל קרוג.

כדי להגן על הנאשמים נרשמו 24 עורכי דין מקראיובה ומבוקרשט, ובהם אלה נגרוצי, פאול איליסקו, יון גאורגה מאורר, לוקרציו פטרשקנו,ג' קוסטה-פוֹרוּ, ניק יוּניאן, ו"ו סטאנצ׳יוּ, וכן שט' ניצוּלֶסקוּ.

## קישורים חיצוניים
* Procesul de la Craiova 
* Procesul de la Craiova, actul de naștere a mitului Ana Pauker 
* Procesele comuniştilor în perioada interbelică 

## הערות שוליים

קטגוריה:רומניה: חוק ומשפט
קראיובה (1936)
קטגוריה:ממלכת רומניה
צ'אק (פירושונים)

**צ'אק** הוא כינוי חיבה הנגזר מהשם .

קטגוריה:שמות פרטיים לגברים
קטגוריה:שמות משפחה
מיי בריט

**מיי בריט** (אנגלית: **May Britt**, 22 במרץ 1934 - 11 בדצמבר 2025) הייתה שחקנית קולנוע אמריקאית-שוודית-יהודייה שהתפרסמה בעיקר בסרטים בשנות ה-50 ובנישואיה המתוקשרים לשחקן סמי דייוויס ג'וניור.

## קורות חיים
נולדה בשוודיה בשם **Maybritt Wilkens**. היא עבדה כעוזרת לצלם בסטוקהולם. ב-1951 הגיעו לשם המפיק האיטלקי קרלו פונטי והבמאי מריו סולדטי שחיפשו מועמדת לבנה ובלונדינית לסרט "Jolanda, the Daughter of the Black Corsair" הם בחרו בה ולאחר שינוי שמה עברה לרומא שם השתתפה במספר הפקות באולפני צ'ינצ'יטה שהידועה ביותר היא מלחמה ושלום לצידה של אודרי הפבורן (1956).

לאחר מכן עברה להוליווד וחתמה חוזה עם פוקס המאה ה-20. היא הופיעה במספר סרטים בתוכם כפירי אריות (1958) לצידו של מרלון ברנדו וב-1959 שיחקה בסרט המלאך הכחול בתפקיד הראשי של זמרת הקברט לולה, תפקיד אותו ביצעה מרלן דיטריך בגרסה המקורית של הסרט מ-1930.

ב-1959 הכירה את סמי דייוויס ג'וניור והם נישאו ב-13 בנובמבר 1960. הנישואים האלה עוררו עניין בכל העולם. צעירה לבנה ובלונדינית נישאת לאפרו-אמריקאי שתום עין ויהודי. לפני הנישואין היא עברה גיור והטקס נוהל על ידי רב.

נולדה להם בת אחת ב-1961, טרייסי והם אימצו עוד שני בנים. הזוג נפרד ב-1968. לאחר הגירושין הופיעה במספר תוכניות טלוויזיה שהאחרונה בהן הייתה ב-1988. לאחר מכן פרשה ועסקה בציור.

## קישורים חיצוניים

* מיי בריט שרה "לולה-לולה" בסרט "המלאך הכחול (1959), באתר יוטיוב
* טרייסי דייוויס משוחחת על הוריה, באתר "יוטיוב"

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה שוודיות
קטגוריה:שחקני קולנוע וטלוויזיה שוודים
קטגוריה:גרות
קטגוריה:גרים
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025
נוואנטיה

**נוואנטיה** (בספרדית: **Navantia**) היא חברת ספנות ממשלתית ספרדית המציעה שירותים עבור המגזר הצבאי והאזרחי. היא מייצרת הספינות השישית בגודלה באירופה והתשיעית בעולם

נוואנטיה נמצאת באחזקה של 100% בידי SEPI (חברת החזקות ממשלתית בתחום התעשייה).
ממוזער|200x200px|אחד השערים שנבנו במאה ה-18 לחצר הספנות בפרול
ממוזער|250x250px| AEGIS F-103 של נוואנטיה השייכת לצי הספרדי

## קישורים חיצוניים

* 

קטגוריה:חברות ספרדיות
קטגוריה:ספרד: צבא וביטחון
קטגוריה:מספנות
קטגוריה:תעשיית נשק בספרד
קלודיה רנקין

**קלודיה רנקין** (באנגלית: **Claudia Rankine**; נולדה ב-1963) היא משוררת, מחזאית, מסאית ועורכת אפריקאית-אמריקאית, מרצה לספרות אנגלית באוניברסיטת דרום קליפורניה.

## חייה
רנקין נולדה בקינגסטון ולמדה בוויליאמס קולג' ובאוניברסיטת קולומביה. פרסומיה הופיעו במגוון כתבי עת בארצות הברית ובבריטניה, בהם גרנטה , הארפר'ס , קניון רוויו  ואחרים.

## נושאים
בכתיבתה מרבה רנקין לעסוק בחוויית האפרו-אמריקאים במרחב העירוני המאוכלס ברוב לבן, וכן בתחושת הניכור בין שחורים ולבנים בארצות הברית.

## פרסומים
רנקין פרסמה חמישה ספרי שירה, שני מחזות ומאמרים רבים. היא ערכה מספר אנתולוגיות, בהן אנתולוגיה על משוררות אמריקאיות במאה ה-21.

## פרסים והכרה
ספרה "Citizen: An American Lyric" ("אזרח: שירה אמריקאית") זכה בפרס הספרותי של הלוס אנג'לס טיימס ובפרס חוג מבקרי הספרים הלאומי  - הספר הראשון בתולדות הפרס שהיה מועמד גם בקטגוריית השירה וגם בקטגוריית ביקורת הספרות. כמו כן זכה הספר בפרס NAACP Image ובשורת פרסים נוספים. הוא היה מועמד לפרס הספר הלאומי. ספרה הוא היחיד שהגיע לרשימות רבי המכר של הניו יורק טיימס בקטגוריית העיון (non-fiction).

## ספריה
(רשימה חלקית)

## קישורים חיצוניים

* 
* 

קטגוריה:חוקרי ספרות אמריקאים
קטגוריה:עורכים אמריקאים
קטגוריה:בוגרות ויליאמס קולג'
קטגוריה:בוגרי ויליאמס קולג'
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:סגל אוניברסיטת דרום קליפורניה
קטגוריה:זוכי פרס לנן: שירה
קטגוריה:סופרות אפרו-אמריקאיות
קטגוריה:סופרים אפרו-אמריקאים
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
אודטה (תוכנית טלוויזיה)

**אודטה** (נקראה בעבר "**הבוקר של אודטה**") היא תוכנית אירוח ופנאי בהנחיית אודטה שוורץ. התוכנית עלתה ב-2 בינואר 2003 בערוץ 10 וירדה ב-19 במרץ 2007. ב-16 בינואר 2019 עלתה התוכנית מחדש בקשת 12.

## תוכן
התוכנית עוסקת בנושאים כגון משפחה, הורות, ילדים, אופנה, בסגנון חיים ולייף סטייל.

התוכנית נודעה בטיפים והעצות שניתנו בה, ובכך שהיא מכוונת לקהל יעד נשי ולעקרות בית. בתוכנית היו אורחים שונים ומשתתפים קבועים שהגישו פינות שונות.

## היסטוריה
התוכנית עלתה לראשונה ב-2 בינואר 2003 בערוץ 10 (שהיה בתחילת דרכו). התוכנית עלתה כתוכנית בוקר ועסקה בנושאים שונים. התוכנית השיגה נתוני מדרוג גבוהים יחסית לערוץ, ובעקבות כך הוחלט להעביר אותה לשעה 5 בערב בקיץ 2004 ולאחר מכן ב-2005 עברה לשעה 6 אחר הצהריים, והוחלט לקצר את התוכנית לשעה במקום שעתיים. בספטמבר 2005 השיגה שיא מדרוג (רייטינג) מיום עלייתה לאוויר.

בעקבות הצלחת התוכנית אודטה שוורץ אף זכתה לחיקוי בתוכנית ארץ נהדרת.

במרץ 2007, ביקשה שוורץ מערוץ 10 לצאת לחופשה.
ב-19 במרץ 2007 שודרה התוכנית ה-1,000 בערוץ 10 כאשר אחריה אודטה הייתה אמורה לצאת לחופשה. לאחר התוכנית ה-1,000 לא שבה התוכנית למרקע והיא ירדה סופית מהאוויר. התוכנית שודרה בשידורים חוזרים בין השנים 2007–2011.

ב-17 בינואר 2019 התוכנית חזרה במתכונת חדשה בקשת 12.

## משתתפים קבועים בתוכנית

## פרסים ומועמדויות

## קישורים חיצוניים
* 
* 
## הערות שוליים



קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2003
קטגוריה:ערוץ עשר: תוכניות וסדרות
קטגוריה:זוכי פרס מסך הזהב: תוכניות וסדרות
רוני דיוה

**רוני דיוה** (נולד בשנת 1967) הוא רואה חשבון המכהן כמנכ"ל המכללה למינהל.

## ביוגרפיה
נולד בגבעתייםלאורה ומנשה דיוה – הידועים בפעילותם הציונית בעיראק להשרשת וללמידת השפה העברית בסתר.

דיוה הוא בעל תואר בוגר בחשבונאות ובמימון מהמכללה למינהל. בסיום לימודיו החל לעבוד במשרד רואי החשבון סומך-חייקין KPMG. לאחר מכן שימש כסגן חשב בחברת הכשרת הישוב, כחשב ברשת בתי מלון, כמנהל כספים בחברת טקסטיל, כמנהל כספים וסגן מנהל שלוחת ראשון לציון של המכללה למינהל וכמנהל הכספים במכללה למינהל.

בשנת 2009 נקלעה המכללה למינהל למשבר כלכלי חמור וניצבה בפני פרשת דרכים. בעקבות המשבר פנה יו"ר הסתדרות המעו"ף, ארנון בר-דוד אל רו"ח דיוה, וביקש ממנו לעמוד בראש המכללה ולנסות להצילה מסגירה. החל משנת 2009 ועד היום, משמש רוני דיוה כמנכ"ל המכללה למינהל.

עם כניסתו לתפקיד, ביצע תוכנית הבראה אינטנסיבית ויסודית, שכללה בדיקה והתאמת צורכי המכללה למינהל בתחומים: כח האדם, שלוחות, מקצועות לימוד, תכנים ותשתיות הארגון והנדל"ן הרב שבבעלות המכללה.

בנוסף לכל אלה, דיוה הוא חבר בדירקטוריונים שונים ובראשם עמית לדרך- עמותה המקדמת ומעצימה את חיילי איתן (בעבר נערי רפול), לשם שילובם המיטבי בחברה. דיוה רואה בערך ההתנדבות ואיתנות החברה ערכים שאותם ינק מבית אבא, רתם מסביבו גורמים נוספים במכללה אשר הצטרפו אף הם לצוות המוביל של עמותת עמית לדרך וכן לפעילויות התנדבותיות נוספות.

רוני דיוה נשוי לקרנית ואב לשלושה ילדים. מתגורר ברמת גן.

## קישורים חיצוניים

* 
* 
* 
* 

## הערות שוליים

קטגוריה:רואי חשבון ישראלים
קטגוריה:מנכ"לים ישראלים
קטגוריה:בוגרי תיכון קלעי (גבעתיים)
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1967
גביע המדינה בכדורגל 1992/1993

**[[גביע המדינה בכדורגל]] 1992/1993** הייתה התחרות ה-55 מאז היווסדה וה-40 לאחר קום מדינת ישראל. המשחקים החלו בספטמבר 1992 והסתיימו ב-28 במאי 1993.

לקראת תחילת התחרות הוחלט לבטל שיטת המפגשים הכפולים.

מכבי חיפה ניצחה במשחק הגמר ובכך זכתה בגביע השלישי שלה. בעקבות הזכייה הקבוצה העפילה לתחרות גביע אירופה למחזיקות גביע.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב השמיני לתחרות הצטרפו קבוצות של ליגה לאומית.

קבוצה אחת מהליגה הלאומית הודחה כבר בסיבוב ח של גביע המדינה בידי קבוצה מליגה נמוכה ממנה

הפועל חיפה נוצחה באצטדיון וינטר בידי הכח מכבי רמת גן 1-2

4 קבוצות העפילו לשמינית הגמר ללא משחק

הפועל אשדוד מהליגה הארצית, הפועל טירת כרמל ומכבי עפולה מליגה א' והפועל יהוד מליגה ב

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

## קישורים חיצוניים
* תוצאות המשחקים החל מהסיבוב השמיני
*

קטגוריה:עונות בגביע המדינה בכדורגל
קטגוריה:1992 בישראל: כדורגל
קטגוריה:תחרויות כדורגל ב-1992
קטגוריה:1993 בישראל: כדורגל
קטגוריה:תחרויות כדורגל ב-1993
לואן אמרה

**אן פיישר** (בצרפתית: **Anne Peichert**; נולדה ב-26 בנובמבר 1996), הידועה בשם הבמה שלה **לואן אמרה** (בצרפתית: **Louane Emera**), או פשוט **לואן**, היא זמרת ושחקנית צרפתייה שידועה בעיקר בשל תפקידה בסרט "משפחת בלייה" והודות להשתתפותה בעונה השנייה של הגרסה הצרפתית של תוכנית המציאות "The Voice". ייצגה את צרפת באירוויזיון 2025, שהתקיים בבזל שבשווייץ, עם השיר "Maman".

## קריירה

### [[The Voice (זיכיון)#צרפת|The Voice]]

בשנת 2013 התפרסמה אמרה עם השתתפותה בעונה השנייה של הגרסה הצרפתית של התוכנית "דה וויס"- The Voice: la plus belle voix. באודישן שלה, ששודר ב-16 בפברואר 2013, היא נבחנה עם השיר "Un homme heureux" מאת William Sheller. הביצוע שלה זכה לתמיכת ארבעת המנטורים, והיא הגיעה עד שלב חצי הגמר בתוכנית.

### אחרי The Voice
לאחר הופעתה ב-"דה וויס" אמרה לוהקה בידי אריק לארטיגו (Éric Lartigau) לתפקיד הראשי בסרט "משפחת בלייה", שיצא בסוף שנת 2014. בסרט גילמה אמרה נערה שכל בני משפחתה חירשים. היא משמשת כמתורגמנית המשפחה אל מול החברה שמסביב, תוך שהיא מנסה לנווט בין טובת המשפחה לבין רצונה לשיר. על תפקידה זכתה לואן בפרסי סזאר ולומייר לשחקנית המבטיחה ביותר לשנת 2015.

ב-5 בפברואר 2015 הופיעה אמרה כמופע החימום לזמרת ג'סי ג'יי בהופעה בפריז שבצרפת.

אלבום הבכורה שלה "Chambre 12" יצא ב-2 במרץ 2015 וזכה להצלחה רבה בצרפת ובאירופה. מכירותיו נאמדו בכ-900 אלף עותקים בצרפת בלבד והוא היה לאלבום הנמכר ביותר לשנת 2015 במדינה. מתוך האלבום יצאו הסינגלים "Jour 1" ו-"Avenir" שזכו לפופולריות רבה ודורגו במקומות גבוהים במצעד הפזמונים הצרפתי (מקום 6 ו-1 בהתאמה).

ב-30 בינואר 2025 הכריז תאגיד השידור הצרפתי, פראנס טלוויזיון, כי אמרה נבחרה לייצג את  באירוויזיון 2025, שיתקיים בבזל שבשווייץ. בחודש מרץ 2025 נחשף שירה לאירוויזיון, "Maman".

## חיים אישיים
החל מ-2018 נמצאת לואן בזוגיות עם המוזיקאי פלוריאן רוסי. במרץ 2020 היא ילדה את בתם המשותפת, איזבל.

## פילמוגרפיה

## דיסקוגרפיה
### אלבומי אולפן
* 2015: *[[Chambre 12]]*
* 2017: *[[Louane]]*
* 2020: *Joie de vivre*

## קישורים חיצוניים

* 

קטגוריה:שחקניות קולנוע וטלוויזיה צרפתיות
קטגוריה:זמרות צרפתיות
קטגוריה:זוכי פרס לומייר
קטגוריה:זוכי פרס סזאר
קטגוריה:זוכות פרס סזאר
קטגוריה:משתתפי The Voice
קטגוריה:צרפתים שנולדו ב-1996
ביטוח משכנתה

**ביטוח משכנתה** (או **ביטוח משכנתא**) הוא ביטוח נלווה לעסקת המשכנתה, הכולל על פי רוב ביטוח חיים וביטוח מבנה.

בעת מתן הלוואת משכנתה, רשאי הבנק על-פי חוק לחייב את הלווה ברכישת ביטוח משכנתה. ביטוח המשכנתה מורכב למעשה משני ביטוחים נפרדים - ביטוח חיים, המכסה את הבנק מפני הסיכון למותו של אחד הלווים, וביטוח מבנה המכסה את הבנק והלווה מפני סיכון לנזק משמעותי שעלול להיגרם לנכס המבוטח ולפגוע בערכו.

הביטוחים לרוב מבוצעים לפי גובה המשכנתה שנלקחה, על פי ערך הנכס שנמכר על ידי המוכר, או על-פי גובה ההלוואה שביקשו הקונים לפי הערכת ערך הנכס על ידי שמאי מקרקעין שאישר את גובה ההלוואה הרצויה. את הביטוחים המדוברים ניתן לבצע דרך הבנק, דרך סוכן ביטוח או בביטוח ישיר.

## כיסויים
### ביטוח חיים
ביטוח החיים למשכנתה נועד להבטיח את תשלומי המשכנתה לבנק גם במקרה שאחד הלווים ילך לעולמו. ביטוח החיים למשכנתה הוא למעשה ביטוח חיים מסוג 'ריסק', כאשר המוטב של הביטוח הוא הבנק ולא הלקוח אשר רוכש את הביטוח. סכום הביטוח בביטוח החיים למשכנתה צריך להיות מותאם ליתרת ההלוואה, על מנת שיוכל לפרוע את ההלוואה במלואה.

במקרה שאחד מבני הזוג הנוטלים את ההלוואה ילך לעולמו, יופעל ביטוח החיים, יתרת ההלוואה תוחזר במלואה לבנק על ידי חברת הביטוח, ובן הזוג הנותר יישאר עם הנכס וללא התחייבויות משכנתה. ניתן לעשות שני ביטוחים על אותה המשכנתה, ולגבות את דמי הביטוח משניהם. גם במקרה של התאבדות, למרות שאז מתבצע עיכוב בהעברת כספי הביטוח של עד שנה. במידה ודמי הביטוח היו גבוהים מיתרת תשלום המשכנתה, יתר כספי הביטוח עוברים למשפחה.

### ביטוח נכס
ביטוח המבנה למשכנתה נועד לשמור על ערך הנכס שעבורו נלקחה ההלוואה. באמצעות ביטוח זה מבטיח הבנק שבמקרה שייגרם לנכס נזק, ניתן יהיה לשפץ את הנכס ולהשיב אותו לקדמותו ולערכו המקורי. 

הערכת שווי הנכס מתבצע על-פי אחד משלושת הדברים הבאים: 1. שווי הקרקע (במידה והאחרון גבוה יותר מהנכס עצמו), 2. שווי הנכס והדירה למכירה, 3. ערך כינון- כמה יעלה לשפץ את הנכס מחדש, תוך שמירה על ערך הדירה.

ככל שמעריכים ששווי הנכס גבוה יותר, כך תשלום דמי הביטוח יהיו גבוהים יותר.

### כיסויים נוספים
בנוסף לכיסויים הסטנדרטיים של ביטוח המשכנתה, הנדרשים על ידי הבנקים, ניתן לרכוש באופן פרטי כיסויי רשות נוספים, כגון ביטוח צד ג' למבנה, ביטוח חבות מעבידים, ביטוח תכולה, כיסוי למקרה נכות, המשך כיסוי במקרה של אבטלה וכיסוי למחלה סופנית.

## בישראל
עד שנת 1998 נמכרו ביטוחי המשכנתה על ידי הבנקים למשכנתאות כחלק מעסקת המשכנתה, כאשר הבנק היה מבטח את הלווים דרך חברות הביטוח השונות. בשנת 1998 נפתח השוק לתחרות, וביטוחי המשכנתאות החלו להימכר גם על ידי חברות הביטוח, בביטוח ישיר ובאמצעות סוכני ביטוח. בשנת 2005 אסר המפקח על הביטוח על הבנקים למכור ביטוח משכנתה, אך הם עקפו את ההנחיה באמצעות הקמת סוכנויות ביטוח בבעלות מלאה, שהמשיכו למכור את ביטוחי המשכנתה.

## ראו גם
*ביטוח חיים
*בנקאות בישראל

## קישורים חיצוניים
* 

קטגוריה:ביטוח
קטגוריה:משכנתה
גביע המדינה בכדורגל 1993/1994

**[[גביע המדינה בכדורגל]] 1993/1994** הייתה התחרות ה-56 מאז היווסדה וה-41  לאחר קום מדינת ישראל. המשחקים החלו בספטמבר 1993 והסתיימו ב-7 ביוני 1994.

מכבי תל אביב ניצחה במשחק הגמר ובכך זכתה בגביע ה-18 שלה. בעקבות הזכייה הקבוצה העפילה לתחרות גביע אירופה למחזיקות גביע.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב השמיני לתחרות הצטרפו קבוצות של ליגה לאומית.

הפתעה אחת נרשמה בסיבוב ח׳, כאשר מכבי יבנה מהליגה הארצית ניצחה את הפועל באר שבע מהליגה הלאומית והדיחה אותה מהמשך משחקי גביע המדינה.

שתי קבוצות מהליגה הארצית העפילו אוטומטית לשמינית הגמר ללא משחק הפועל טייבה והפועל אשקלון
### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

## קישורים חיצוניים
* תוצאות המשחקים החל מהסיבוב השמיני

קטגוריה:עונות בגביע המדינה בכדורגל
קטגוריה:1993 בישראל: כדורגל
קטגוריה:תחרויות כדורגל ב-1993
קטגוריה:1994 בישראל: כדורגל
קטגוריה:תחרויות כדורגל ב-1994
עין זיו

**עין זיו** הוא מעיין הנמצא בגליל העליון המערבי, בין מעיליא לאבירים. המעיין הוא מעיין איתן המהווה את מקור המים העיקרי של נחל כזיב. ליד המעיין נמצאת תחנת השאיבה עין זיו, תחנת שאיבה פעילה לשעבר, שפעילותה הופסקה בשל זיהום מי הנחל בשפכים של יישובי הסביבה. 

## שם
השם עין זיו ניתן למעיין באופן רשמי על ידי ועדת השמות הממשלתית ב-16 באוגוסט 1953. קודם לכן נהגו לקרוא לו "ראש המבוע".

## המעיין
עין זיו הוא מעיין איתן המהווה את מקור המים העיקרי של נחל כזיב, יחד עם עין חרדלית. תפוקתו היא כ-700 מטר מעוקב לשעה בחורף ו-275 מ"ק לשעה בקיץ. לאחר שנה שחונה ירדה תפוקת המעיין ל-250 ממ"ק לשעה, כבר ביוני, בעת שבשנה רגילה הייתה התפוקה 600 מ"ק לשעה.

## צמחייה
הצמחייה באזור המעיין, ובנחל כזיב בכלל היא צמחיית חורש ים-תיכוני ובנוסף גם עצי קטלב, צמחיית נחלים כגון פטל קדוש והרדוף, עצי דולב ושרכים. הדגה כוללת צפרדעים וחפף ישראלי.

## פיתוח
בשנת 1953 הוחל בהזרמת מי המעיין למושב חוסן ובמקביל בוצעו עבודות להקמת תחנת שאיבה גדולה ובריכת אגירה לצידה. ב-25 באפריל 1954 נחנך מכון המים של המעיין, שכלל שלוש יחידות שאיבה. בספטמבר 1956 נחנך מפעל השקיה במעיליא שקיבל את מימין מתחנת השאיבה בעין זיו. בשנת 1959 הונח צינור שחיבר את תחנת השאיבה למפעל הקישון ולמפעל המים הארצי.

## קישורים חיצוניים

* טיול מעין זיו לעין טמיר, באתר מפה
* מסלולי טיול בנחל כזיב, אתר טיולי
* 

## הערות שוליים

זיו
גלנדייל (אוהיו)

**גלנדייל** (באנגלית: **Glendale**) הוא כפר במחוז המילטון באוהיו שבארצות הברית.

## אוכלוסייה
במפקד האוכלוסין של שנת 2010 היו בגלנדייל 2,155 תושבים, 969 משקי בית ו-628 משפחות. 81.4% לבנים, 15.4% אפרו-אמריקאים, 1.5% אסייתים ו-1.7% אחרים.

### דמוגרפיה

## קישורים חיצוניים

## הערות שוליים

קטגוריה:אוהיו: יישובים
קטגוריה:ארצות הברית: כפרים
גביע המדינה בכדורגל 1991/1992

**[[גביע המדינה בכדורגל]] 1991/1992** הייתה התחרות ה-54 מאז היווסדה וה-39  לאחר קום מדינת ישראל. המשחקים החלו בספטמבר 1991 והסתיימו ב-9 ביוני 1992.

הפועל פתח תקווה ניצחה במשחק הגמר ובכך זכתה בגביע השני שלה. בעקבות הזכייה הקבוצה השתתפה בתחרות גביע אירופה למחזיקות גביע.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב השמיני לתחרות הצטרפו קבוצות של ליגה לאומית.

הפתעה אחת נפלה בסיבוב השמיני כאשר הפועל אשקלון מליגה א ניצחה את הפועל ירושלים מהליגה הלאומית ועלתה על חשבונה לשמינית הגמר

4 קבוצות עלו לשמינית הגמר ללא משחק:
הפועל רמת גן גבעתיים, עירוני אשדוד, הפועל טבריה ומכבי סקציה מעלות תרשיחא

### שלבי הגמר
הקבוצה שאירחה את המשחק הראשון במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

## קישורים חיצוניים
* תוצאות המשחקים החל מהסיבוב השמיני
*

קטגוריה:עונות בגביע המדינה בכדורגל
קטגוריה:1991 בישראל: כדורגל
קטגוריה:תחרויות כדורגל ב-1991
קטגוריה:1992 בישראל: כדורגל
קטגוריה:תחרויות כדורגל ב-1992
טרוורטין

[250px|ממוזער|שמאל|בריכות [פמוקלה, עם משקעי טרוורטין]]
ממוזער|180px|"שער השלום", גן העצמאות, תל אביב
**טרוורטין** הוא סלע משקע יבשתי, סוג של סלע גיר, נקבובי, בהיר בגווני צהוב, חום, בז' או אדמדם. הטרוורטין נוצר במעיינות חמים או קרים, בנחלים ומפלים, שם סידן פחמתי מצטבר במקומות שבהם המים מתאדים ומשאירים אחריהם תמיסה רוויה במיוחד של מרכיבי קלציט.

## מקור השם
מקור השם הוא מאיטלקית, "Tivertino". השם האיטלקי הוא שיבוש של השם הלטיני "Lapis tiburtinus", לפיס טיבורטינוס, כלומר אבן מטיבולי (ששמה הלטיני היה טיבור).  השם העברי שניתן לטרוורטין הוא נטף-גיר.

## שימושים
הטרוורטין משמש כחומר בנייה עוד מהעת העתיקה. הקולוסיאום ברומא נבנה מטרוורטין. בתקופות מאוחרות יותר נבנו מטרוורטין, בין השאר, אכסדרות העמודים של כיכר פטרוס הקדוש, מזרקת טרווי, קתדרלת אורבייטו, כנסיית סַקְרֵה קר בפריז ומרכז גטי בלוס אנג'לס.

כיום, בארצות הברית בלבד משתמשים בכ-850,000 טון טרוורטין מדי שנה.

## טרוורטין בישראל
סלעי טרוורטין אפשר לראות בערבה התיכונה. מציאותם שם מעידה על ריבוי נביעות מים פעילות בעבר. שפע של טרוורטין אפשר לראות סביב עין רחל וכן במדרונות גבעת מואה ובמתלול הטרוורטין שמעל אגם ספיר. 

אתר נוסף של טרורטין נמצא בעין הנצי"ב. באתר זה אפשר לראות קרומי טרוורטין עבים סביב חללי צמחים. 

פסל שעיצב הפסל פייטרו שקאלה באבן טרוורטין הוצב בגן העצמאות בתל אביב ב 1972.                                                          

## קישורים חיצוניים

* 

## הערות שוליים

קטגוריה:סלעים
קטגוריה:סלעי משקע
רבי אבא בר אבינא

רבי **אבא בר אבינא** היה אמורא ארצישראלי בדור השני. היה תלמידו של רב ומסר בשמו דברי הלכה. דיין בעירו. מכונה לעיתים בשם **רבי אבא בר בינא** או **רבי אבא בר מינא**.

## ביוגרפיה
הוא היה על פי הידוע ארצישראלי, אם כי למד אצל רב שהיה בבלי. לפיכך יש הסוברים שהוא למעשה נולד בבבל. עם זאת הרב אהרן הימן סבור שהוא למד מרב כשזה עוד שהה בארץ ישראל.

הוא שימש כדיין בעירו, היה לו שדה שנמסר לאריס. היה לו אח בשם חגרא, שהיה חברו של רב חננאל תלמידו של רב.

המימרות בשמו מעטות, ומופיעות כולן בתלמוד ירושלמי. רבי אבא בר זבדא, רבי ברכיה, ורבי פטרוקי מוסרים הלכות בשמו.

## מאמרותיו
* .
* .
* נוסח וידויו ביום הכיפורים: .

## לקריאה נוספת
* מרדכי מרגליות (עורך), "ר' אבא בר אבינא", **אנציקלופדיה לחכמי התלמוד והגאונים**, מהדורת אייזנברג תשס"ז, כרך א, עמ' 3

## קישורים חיצוניים
* 
* 
* 
* 

## הערות שוליים

קטגוריה:הדור השני לאמוראי ארץ ישראל
קטגוריה:תלמידי רב
קטגוריה:עולים מבבל לארץ ישראל בעת העתיקה
קטגוריה:עולים לארץ ישראל במאה ה-3
סטרומה (כלורופלסט)

**סטרומה** (Stroma) הוא מושג בבוטניקה של תא צמח, שמתייחס לנוזל שקוף המקיף את הגראנום  (תילקואידים הקרבים זה לזה, ויוצרים אזור צפוף של שקיקים) הנמצאים בתוך הכלורופלסט. במילים אחרות, נוזל הכלורופלסט.

תהליך הפוטוסינתזה מתרחש בכלורופלסט בשני שלבים:
# השלבים הפיזיקליים של הפוטוסינתזה המתרחשים בתילקואידים. שלבים אלה נקראים גם "ריאקציית האור", מכיוון שריאקציה זו תלויה באור ישיר כדי שתתרחש. בשלב ריאקציית האור אנרגיית האור מניעה ייצור ATP ו-NADPH.
#השלבים האנזימטיים של הפוטוסינתזה מתרחשים בסטרומה. הם נקראים גם "ריאקציית החושך" (זהו שם נפוץ, אם כי איננו מדויק מדעית; השם הנכון הוא "מעגל קלווין"). התהליך נקרא כך מכיוון שאינו זקוק כמעט לאנרגיית האור על מנת שיתרחש (אך אינו יכול להתרחש בחושך מוחלט).

בסיום שלבים אלו מולקולות פחמן דו-חמצני ומולקולות חמצן הופכות למולקולות סוכר.

סדרת התהליכים הביוכימיים וסדרת תהליכי החמצון-חיזור אשר מתרחשים בסטרומה נקראים "מעגל קלווין". התהליכים בסטרומה מתחלקים לשלושה: קיבוע הפחמן הדו-חמצני, חיזור וזרחון - שבו משתמשים בתוצרי השלב הראשון (ATP ו-NADPH), ומחזור ריבולוז 1-5 ביפופסט. בנוסף לכך, הסטרומה אוצרת את הדנ"א של הכלורפלסט ואת ריבוזומי הכלופלסט.

בסטרומה מתרחש תהליך שעתוק בנוסף לתהליכים האנזימטים של הפוטוסינתזה. מספר חלבונים ספציפיים של הכלורופלסט נוצרים בסטרומה עצמה.

הייחודי בסטרומה היא העובדה שבה מתרחש חיבור של חומרים אורגניים, בניגוד למטריקס (נוזל המיטוכונדריה) שבו מתרחש פירוק של חומרים אורגניים.

## סטרומה למלה
סטרומה למלה (באנגלית: Stroma lamellae ), היא תעלה חלולה דמוית צינור, מצויה בתוך הכלורופלסט.

הסטרומה למלה מחברת בין גרנום לגרנום (כל גרנום בנוי מ-2 עד 100 תילקואידים). תפקיד הסטרומה למלה להוביל נוטריאנטים וחומרי הזנה הנחוצים לתילקואיד לתפקוד. לסטרומה למלה ולתילקואיד ממברנה משותפת.

## לקריאה נוספת

* Molecular Biology of the Cell - fifth edition, Bruce Alberts, Alexander Johnson, Julian Lewis, Martin Raff, Keith Roberts, Peter Walter - 2008


קטגוריה:מורפולוגיה של צמחים
קטגוריה:פוטוסינתזה
בסיס לדבר האסור

[ממוזער|314x314px|בסיס (ה[כרית) לדבר האסור (טלפון סלולרי)]]
בהלכה היהודית, מוגדר כ**בסיס לדבר האסור** חפץ שעליו מונח דבר האסור בטלטול בשבת ובחג ולכן נעשה מוקצה.

## גדר המוקצה
בסיס לדבר האסור הוא אחד מסוגי המוקצה, האסורים בטלטול בשבת ובחגי ישראל. הבסיס הוא חפץ שאינו מוקצה מעצמו, שהונח עליו "מוקצה" ולכן נהיה אף הוא מוקצה. דוגמה לכך היא מיטה שהניחו עליה מעות. אף על פי שהמיטה אינה מוקצה (אלא כלי שמלאכתו להיתר), כיוון שהונחו עליה מעות, נעשתה בסיס לדבר האסור (המעות) ואסורה בטלטול. אף אם ניטלו ממנה המעות בשבת, כיוון שבבין השמשות המיטה הייתה מוקצה, המיטה נאסרת לכל השבת.

## בסיס לדבר האסור והמותר
בסיס שהניחו עליו דברים האסורים בטלטול ודברים המותרים, אם הדבר המותר חשוב לו יותר נידון על-פי הדבר המותר ואינו מוקצה. לפיכך, תיק שבתוכו מוקצה וכלי שמלאכתו להיתר החשוב לו יותר, אין התיק נעשה בסיס וניתן יהיה לטלטל את התיק. עם זאת, אם הדבר המוקצה חשוב לו יותר, או אפילו שווה בחשיבותו לדבר המותר, הוא נהפך לבסיס לדבר האסור.

## היתרים לשימוש בבסיס לדבר האסור
אם המוקצה נשכח על הבסיס, ולא הייתה כוונת האדם שיישאר המוקצה עליו בשבת, ואחר כך שכח לקחתו משם -אינו נעשה בסיס.

במקרה שהמוקצה הוא כלי שמלאכתו לאיסור, מותר להזיז את הבסיס לצורך שימוש במקום הבסיס. שכיוון שמותר להזיז כלי שמלאכתו לאיסור לצורך מקומו כך ניתן להזיז בסיס לכלי שמלאכתו לאיסור לצורך מקומו.

אין נעשה בסיס אלא כשמניח את המוקצה עליו בכוונה. ולכן, אם הניח מוקצה על כלי של אדם אחר, אין הכלי נעשה בסיס, שאין אדם אוסר דבר של חברו שלא מדעתו. אולם, אם עשה כן לטובת חברו, נעשה בסיס לדבר האסור ואסור בטלטול.

## ראו גם
* מוקצה
* כלי שמלאכתו לאיסור
* כלי שמלאכתו להיתר

## קישורים חיצוניים
* 
* בסיס לדבר האסור, באתר ויקישיבה
* בסיס לדבר האסור, בפניני הלכה
* 
* הרב ירון אליה, בסיס לדבר האסור, אתר עיתים לתורה

## הערות שוליים

קטגוריה:מוקצה
בית הספר ברנקו וייס רמלה

**בית הספר בְּרַנְקוֹ וַייס רמלה** הוא בית ספר תיכון שלוש-שנתי בעיר רמלה המיועד לתלמידים בסכנת נשירה.

## היסטוריה
בית הספר הוקם בשנת 2000, כחלק מרשת בתי הספר של מכון ברנקו וייס, שנוסד על ידי התעשיין והנדבן היהודי-שווייצרי ברנקו וייס.
מתחילתו הוגדר בית הספר כבית ספר אתגרי, כלומר מיועד לבני נוער שלא מצאו את מקומם בבתי ספר נורמטיביים, מסיבות של בעיות התנהגות (כולל התנהגות אלימה), רקע משפחתי וסוציו-אקונומי קשה, קשיי למידה וליקויי למידה, וכדומה.

בין השנים 2005 ל-2011 ניהל את בית הספר חילי טרופר, שהביא אליו צוות של מורים צעירים, רובם חסרי ניסיון בחינוך מיוחד. בהנהלתו ובשיתוף הצוות, הצליחו להביא את התלמידים לרמת נוכחות גבוהה בבית הספר. ב-2011 חל שיפור גדול בשיעור הזכאים לבגרות. בשנת 2014 נכלל בית הספר בעשירון העליון בדירוג של משרד החינוך, בקטגוריה של "בתי הספר הערכיים ביותר בישראל".

נכון למרץ 2021, מנהל בית הספר הוא ארז וינטר.

## מודל חינוכי
בבית הספר פועלים בהתאם למודל, שפותח במכון ברנקו וייס, שנועד לחנך בני נוער שנמצאים בהדרה ובסיכון. המודל כולל מסגרות עבודה קטנות, ברמת בית הספר וברמת הכיתה, כדי לאפשר טיפול פרטני ככל האפשר, קשר ישיר בין מורים לבין תלמידים, והתאמת תוכנית למידה אישית לכל תלמיד.

חברי הצוות עוברים הכשרות מיוחדות בצוותים בתוך בית הספר, ובקבוצת עמיתים (בעלי תפקידים) מבתי הספר האתגריים בישראל.

## תוכניות לימוד
* אולפן הקלטות, בו מבצעים התלמידים פרויקט בשם "קולות מהנשמה", במסגרתו הם מלחינים ומקליטים דיסק משלהם.
* פרויקט משותף עם חברת המשלוחים הבינלאומית UPS, שנמצאת בנמל התעופה בן-גוריון הסמוך. תלמידים יוצאים ליום לימודים בשבוע במשרדי החברה, לשיעורים פרטיים במקצועות הבגרות ובתחומי העשרה.
* פעילויות ספורט אתגרי, שכוללות: גלישת מצוקים וטיולי שטח ב"חוות אורי"; אילוף כלבים, בשיתוף עמותת עלם; רכיבה על אופניים; רכיבה טיפולית על סוסים בכפר רות.
* פרויקט הקולנוע "תקשורת מקדמת", במסגרתו יוצרים התלמידים סרט בכתיבתם ובבימוים.

## לקריאה נוספת
* חילי טרופר, **מקום בעולם: מחשבות על חינוך**, הוצאת "ידיעות ספרים", 2013. ()

## קישורים חיצוניים
* אתר האינטרנט הרשמי של בית הספר ברנקו וייס רמלה
*  בן שני (במאי), **[http://www.mako.co.il/mako-vod-mako/documentary-s1/VOD-ae8ffe98fea0b21006.htm תיכון ההזדמנות האחרונה]** - סרט תיעודי על בית הספר, ששודר במסגרת התוכנית "עובדה", באתר "mako", 2011

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בתי ספר תיכוניים בישראל
קטגוריה:רמלה: מבנים
צפון האמגיונג

**צפון הַאמְגְיוֹנְג** (בקוריאנית: **함경북도**, מבוטא: *הַאמגיוֹנג-בּוּק-דוֹ*, *בּוּק* פירושו צפון ו*דוֹ* פירושו מחוז) הוא המחוז הצפוני ביותר בקוריאה הצפונית. המחוז נוצר בשנת 1896 מהחלק הצפוני של "מחוז האמגיונג" שקדם לו.

## גאוגרפיה
הגבול הצפוני של המחוז נושק לסין, בדרום-מערב הוא גובל בדרום-האמגיונג ובמערב בריאנגאנג. למזרחו ים יפן.

במחוז נמצאים אתר השגורים מוסדאן-רי שבו נעשים בין השאר ניסויים גרעיניים שנויים במחלוקת וכן מחנה הריכוז הוֹאֶרְיוּנְג.

ב-2004 סופחה חזרה עיר הנמל ראסון למחוז, ובשנת 2010 קיבלה שנית מעמד של "עיר הנשלטת עצמאית".

## קישורים חיצוניים

## הערות שוליים

קטגוריה:קוריאה הצפונית: חלוקה מנהלית
עפר (פירושונים)

קטגוריה:שמות פרטיים עבריים לגברים ולנשים
קטגוריה:שמות משפחה
קטגוריה:שמות פרטיים שמקורם בבעלי חיים
החזית ההומוסקסואלית לפעולה מהפכנית

ממוזער|מתוך הפמפלט של (FHAR (1971 
**החזית ההומוסקסואלית לפעולה מהפכנית** (בצרפתית: **front homosexuel d'action révolutionnaire** או **FHAR**) הייתה תנועה צרפתית שנוסדה בשנת 1971 ופעלה בעיקר בפריז. התנועה נוצרה מתוך הדברות בין פעילים הומוסקסואלים רדיקליים לבין פמיניסטיות לסביות. בין הפעילים הבולטים בתנועה אפשר למנות את פרנסואז דובון, גיא הוקנגם, כריסטין דלפי ודניאל גורין. ה-FHAR פעלה במקביל לתנועות הפוליטיות שפעלו בצרפת אחרי התקוממויות הסטודנטים במאי 1968, וחתרה תחת מה שהגדירו כמדינה הבורגנית וההטרו-פטריארכלית, כמו גם לדחיית הערכים השובניסטיים וההומופוביים שהיו נפוצים בתנועות השמאל והשמאל הרדיקלי.

## היסטוריה
הארגון יוסד בידי קבוצה של פמיניסטיות שהיו חברות בארגון "התנועה לשחרור האישה" (MLF) ולסביות מהארגון ההומופילי ארקידאה. בפברואר 1971 הצטרפו לארגון מספר פעילים הומוסקסואלים., הקבוצה נפגשה בבית הספר הלאומי הגבוה לאמנויות היפות בפריז. מכיוון שלא יכלו לרשום את שם הארגון באופן רשמי כחזית ההומוסקסואלית לפעולה מהפכנית, הם נרשמו כ"חזית ההומניסטית האנטי-גזענית", שם ששמר על ראשי התיבות הצרפתיים FHAR.

ב-5 במאי 1971 הקבוצה הפריעה לכנס שהתנגד לזכותן של נשים לעבור הפלות, וב-10 במרץ פרצה הקבוצה לתועדת הציבור כשעצרה שידור שעסק בהומוסקסואליות ברדיו לוקסמבורג. בהמשך אותה שנה התפרצה הקבוצה לכנס הסקסולוגיה בסן רמו בגינוי למה שכינו "ההטרוסקסיזם והמדיקליזציה של ההומוסקסואליות". הקבוצה ניסתה להשפיע גם על כנסים קומוניסטיים וכנסים של השמאל הרדיקלי.

ביוני 1971, לאחר הצטרפותם של גברים הומוסקסואלים רבים לארגון, קבוצה של נשים עזבה את החזית ההומוסקסואלית לפעולה מהפכנית לאחר שהרגישו שנושאים הנוגעים לנשים נדחקים לשוליים בידי הגברים. הנשים הקימו את ארגון "הלסביות האדומות" דרכו ניסו להתמקד במאבק לסבי נגד סקסיזם, ובשנים שלאחר מכן הארגון הלך וקטן, עד שבשנת 1974 אסרה המשטרה על פגישות הארגון בבית הספר הלאומי הגבוה לאומניות יפות והקבוצה נעלמה כמעט לחלוטין.

קטגוריה:ארגוני להט"ב
קטגוריה:ארגונים אנרכיסטיים
קטגוריה:צרפת: העת החדשה
קטגוריה:זכויות להט"ב
קטגוריה:להט"ב: היסטוריה

## הערות שוליים
נבחרת סקוטלנד בכדורגל נשים

**נבחרת סקוטלנד בכדורגל נשים** מייצגת את סקוטלנד בתחרויות כדורגל נשים בינלאומיות ומנוהלת על ידי התאחדות הכדורגל הסקוטית. במשך השנים לא זכתה הנבחרת להצלחה רבה ורק לקראת סוף העשור הראשון של המאה ה-21, החלה להשיג תוצאות משמעותיות בעולם הכדורגל האירופאי.

## היסטוריה
בסקוטלנד קיימות עדויות לתחרות כדורגל נשים שנתית שנערכה במדינה עוד בשנת 1790. מאה שנה לאחר מכן, ב-1892, התקיים בגלאזגו משחק הנשים הראשון שנרשם על ידי התאחדות הכדורגל הסקוטית.

בזמן מלחמת העולם הראשונה כדורגל הנשים הפך לפופולרי בהיקפים גדולים, כאשר העסקתן של נשים בתעשייה הביאה להקמת קבוצות במסגרת משחקי מקומות עבודה, בדומה למה שקרה 50 שנים מוקדם יותר עבור גברים. למרות זאת, עם סיום המלחמה הונחתה על כדורגל הנשים מכה קשה - התאחדות הכדורגל האנגלית והתאחדות הכדורגל הסקוטית החליטו לאסור על נשים לשחק במגרשי ההתאחדות, בטענה שמשחקי הנשים חסרי טעם. אחדים טענו שההחלטות הללו נבעו מקנאה בקהל הרב שמשחקי הנשים משכו. האיסור הקטין בצורה משמעותית את החשיפה הציבורית לכדורגל הנשים והאט את צמיחתו למשך שנים רבות.

רק ב-1972, חמישים שנה לאחר תחילת החרם, התקיים משחקה הראשון של הנבחרת הסקוטית. במשחק זה היא הפסידה 3-2 לנבחרת אנגליה, שגם לה היה זה המשחק הראשון אי פעם. שנתיים לאחר מכן הוסר חרם ההתאחדויות על הנשים, והנבחרת החלה לפעול בצורה מסודרת. ב-1984, היא הייתה אחת מ-16 הנבחרות שלקחו חלק במוקדמות אליפות אירופה הראשונה, אך לא העפילה לטורניר הגמר. היא נכשלה גם בכל עשרת טורנירי המוקדמות הבאים של האליפות, עד שב-2017 הצליחה להעפיל לאליפות שנערכה בהולנד.

שנתיים לאחר ההעפלה ההיסטורית לאליפות אירופה, הצליחה סקוטלנד לעלות לראשונה גם לגביע העולם של פיפ"א. בטורניר עצמו, היא שובצה לבית אחד עם אנגליה, ארגנטינה ויפן, אך הודחה בשלב הבתים לאחר שסיימה עם נקודה אחת בלבד.

## כל [[גביע העולם בכדורגל לנשים|גביעי העולם]]
*1991 - לא נרשמה
*1995 עד 2015 - לא העפילה
*2019 - שלב הבתים
*2023 - לא העפילה

## כל אליפויות אירופה
*1984 עד 1989 - לא העפילה
*1991 - לא נרשמה
*1993 עד 2013 - לא העפילה
*2017 - שלב הבתים
*2022 עד 2025 - לא העפילה

## קישורים חיצוניים

* 

## הערות שוליים

קטגוריה:סקוטלנד: כדורגל
סקוטלנד